1/13
HARKINNANVARAISESTI ANNETTAVA

6/13
[image: ]
Ohje
26.5.2026

Sosiaalipalvelut/Iäkkäiden palvelut
Ympärivuorokautinen palveluasuminen


[image: ]Ohje	
	26.5.2026		
	
Sosiaalipalvelut/Iäkkäiden palvelut
ympärivuorokautinen palveluasuminen


Sosiaalihuollon käyttöoikeussuositus iäkkäiden ympärivuorokautisessa palveluasumisessa/yksityiset palveluntuottajat

Sosiaali- ja terveydenhuollon asiakastietojen käsittelystä annetussa laissa 703/2023 (asiakastietolaki) sekä käyttöoikeuksia koskevassa asetuksessa 457/2024 säädetään käyttöoikeudesta sosiaali- ja terveydenhuollon asiakastietoihin. Käyttöoikeuksien määrittely perustuu asiakastietoja käsittelevän henkilön työtehtävään, palveluihin, joiden antamiseen asiakastietojen käsittely liittyy ja tietokokonaisuuksiin, joita henkilö käsittelee. Näistä muodostetaan asiakastietojärjestelmään käyttäjärooleja. 

Iäkkäiden ympärivuorokautisessa palveluasumisessa on henkilöstönä sosiaali- ja terveydenhuollon ammattihenkilöitä. Heille on mahdollista asettaa asiakastietojärjestelmään käyttöoikeusryhmä. Työtehtävät kuuluvat käyttöoikeuksiltaan julkisen sosiaalipalvelun toteutuksen työtehtävät- ryhmään, jolloin käyttöoikeus on:

• sosiaalihuollon asiakkuustietoihin
 • asiakassuunnitelmiin ja palvelutarpeen arvioihin siinä palvelutehtävässä tai -tehtävissä, joihin työtehtävät kohdistuvat 
 • kyseistä sosiaalipalvelua ja siihen olennaisesti liittyviä muita sosiaalipalveluja koskeviin palvelupäätöksiin sekä päätösten valmisteluun ja toimeenpanoon liittyviin asiakastietoihin.
 • annettavan sosiaalipalvelun ja siihen olennaisesti liittyvien muiden sosiaalipalvelujen toteutuksessa syntyviin asiakastietoihin
Asetuksen mukaan edelleen: Lähtökohtaisesti tiettyä sosiaalipalvelua toteuttava työntekijä saa pääsyn niihin asiakastietoihin, jotka liittyvät hänen antamaansa sosiaalipalveluun eli ympärivuorokautiseen palveluasumiseen.






Sosiaalihuollon asiakkuustietojen lisäksi käyttöoikeus:

	Yläotsikko
	Käyttöoikeus

	palvelutehtävä
	iäkkäiden palvelut

	palveluprosessi eli vaihe
	· palvelutarpeen arviointi
· asiakkuuden suunnittelu
· palvelun järjestäminen
· palvelun toteuttaminen

	sosiaalipalvelu
	ympärivuorokautinen palveluasuminen

	asiakirjat (arvio, päätös, selvitys, suunnitelma, lausunto, muu)
	· iäkkäiden palvelutarpeen arvio
· sosiaalihuollon palveluntarpeen arvio
· vakavan parisuhdeväkivallan riskiarvio
· häirinnän ja vainon riskiarvio
· toimintakykyarvio
· iäkkäiden palvelupäätös
· sosiaalihuollon valtakirja
· suostumus sosiaalihuollon lausuntopyyntöön
· iäkkäiden palvelujen asiakassuunnitelma
· iäkkäiden palvelujen toteuttamissuunnitelma
· sosiaalihuollon yhteenveto
· liite



	asiakaskertomusmerkintä asiakirjat 

	· merkintä asiakasta koskevien tietojen pyytämisestä tai saamisesta
· merkintä asiakastietojen luovuttamisesta 
· merkintä asiakkaan arjesta 
· merkintä neuvottelun tapaamisen tai yhteydenoton peruuntumisesta 
· merkintä neuvottelusta
· merkintä sosiaalipalvelun alkamisesta 
· merkintä sosiaalipalvelun päättymisestä
· merkintä tapaamisesta tai yhteydenotosta 
· merkintä toimintakyvystä
· muu asiakaskertomusmerkintä



Mikäli yksikössä on myös vammaispalveluiden sijoittamia asiakkaita, tulee käyttöoikeuksiin määritellä oikeus käsitellä myös vammaispalvelun palvelutehtävän tietoja vammaispalveluiden ympärivuorokautisen palveluasumisen käyttöoikeussuosituksen mukaisesti. 

Yksityinen palveluntuottaja määrittelee käyttöoikeudet omaan asiakastietojärjestelmäänsä sen mukaan, mitä työtehtäviä hänen työntekijöilleen kuuluu. Lisäksi hyvinvointialueen kanssa tehty sopimus voi vaikuttaa siihen, mitä tietoja palveluntuottaja voi käsitellä. Hyvinvointialueen vastuulla on ohjeistaa palveluntuottajiaan tietojen käsittelystä ja toimintatavoista (kanta-palvelut).  




	Etelä-Pohjanmaan hyvinvointialue
	Puhelinvaihde: 06 415 4111
	www.hyvaep.fi







	Etelä-Pohjanmaan hyvinvointialue
	Puhelinvaihde: 06 415 4111
	www.hyvaep.fi




image1.png
Etela-Pohjanmaan
hyvinvointialue




